نازلی
بهزاد بیاتفرد
کولان چکین قاپیدان، یولدادیر گلیر نازلی
دئیین کی گلمهیینی سئوگیلین بیلیر نازلی!
نیفیسدهیر دئیهرک اود آچیب دوروب قاپیدا
اوزرلیک الده کؤمور اوستونه چیلیر نازلی!
اومان گؤزونده قالان،سئوگیسین سریبدی یولا
پاییز بولودلاریدک گؤز یاشین الیر نازلی!
آل آلمانین سایاغی ساخلاییبدی سنله دادا
او عؤمرونو سن ایله اورتادان بؤلور نازلی!
آلیب قوجاقدا غزل کؤرپهسین گلن چاغادک
امیشدیریر اووودور، هئی آچیر، بلیر نازلی!
تلس یئتیش بورا سن کؤورهلیر دؤزه بیلمیر
اورهیینین باشینی آیریلیق دلیر نازلی!
دی سؤنمهسین بو ائوین لامپاسی گلیر او قوناق…
گلن آیاق سسیدیر واللاهی گلیر نازلی!
urd_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab